《减字木兰花 吴淞》
明代·任环

翻来覆去。淋漓秋雨何时住。江上兵船。破浪冲锋已半年。

祲氛未扫。多愁不觉容颜老。仗剑西风。慷慨悲歌樽酒中。

作者简介：（1519—1558）山西长治人，字应乾，号复庵。嘉靖二十三年进士。历任广平、沙河、滑县知县，迁苏州府同知。三十四年，与俞大猷破倭寇于陆泾坝、马迹山，斩获颇多。环与士卒同寝食，所得悉均分。将士感激，愿为用命。官至山东右参政。有《山海漫谈》。